Tingituna minu kombest saunas kõva häälega ning viisi ignoreerides suvalisi häirivaid raadiohitte laulda, otsustasime perega sauna helikindlaks muuta. Kummalisel kombel otsustas saun seda akustilist isolatsiooni vääriti mõista ja hakkas lõpuks sooja pidama - ma olen veendunud, et temperatuurid tänases jõulusaunas ulatusid vähemalt kaheksakümne kraadini Celsiuse-onu saunaskaala järgi. Ei tundugi nii palju, eksole, aga arvestades seda, et  kogu Annelinna kodutalu saunaajaloos hakkasin ma vist esimest korda laval ka higistama, on ilmselgelt tegemist monumentaalse hetkega maailma ajaloos. Kuigi jah, kavatsen ikkagi jätkata oma igipõlist traditsiooni ning tšillida saunades just nimelt võõrsil. Saunades, kuhu mahub korraga sisse rohkem kui poolteist inimest ning mis pole ehitatud enne esimest maailmasõda...    Täna on siis lõpuks need palju reklaamitud jõulud ja peab mainima, et ma ei näe, miks seda püha nii hullusti propageeritakse, mind  isiklikult näiteks tohutult häirib kui punastes riietes habetunud vanamehed mulle häid pühi soovivad ning naeratavad, eriti siis, kui ma kaugelt vaadates arvasin, et tegu on mingisuguse jõulutemaatilise mannekeeniga või tüüpilise jõuluvana-robotiga, aga hei, puhtalt traditsioonist tuleb nendega ka see aasta kaasa minna (pühadega, mitte habetunud onudega punastes riietes, see oleks mingi päris veider traditsioon, toim.)    Nagu seda on täiesti võimalik siit kusagilt välja lugeda, algasid minu  jõulud väikese saunateoga, aga kuna hetkel on aega klaviatuuri kulutada, siis võiks siia ka oma selleaastased jõuluplaanid kirja panna. Teatud asjad lihtsalt peab tingimata jõulude ajal korda saatma, see on aasta on näiteks plaanis: